《元旦次日》
明代·李如一

雪片横飞日影随，阴晴错出使人疑。村中贲节纷纭过，门外酬劳步履崎。

吟友既亡无伴侣，眇躬默坐悔迁移。书生夙习难抛弃，字得窗光便叫奇。

作者简介：（1557—1630）明常州府江阴人，本名鹗翀，后以字行，更字贯之。诸生，多识古文奇字，早谢举业，家世力耕。好购书，积书日益，仿宋晁氏、尤氏目录，自为铨次，发凡起例。补阙正讹，校雠同异，虽病不辍，尝助钱谦益撰《明史》。